નવી દિલ્હી : એઆઇબી કોમેડિયન તન્મય ભટ્ટ કોમેડીનાં કારણે ફરીથી વિવાદમાં આવ્યો છે. તેણે લત્તા મંગેશકર અને સચિન વિરુદ્ધ કોમેડીનાં નામે અભદ્ર ટીપ્પણીઓ કરી હતી. આ વીડિયો મુદ્દે તમામ સેલેબ્રિટીઓ દ્વારા તન્મયની આકરી ઝાટકણી કાઢવામાં આવી હતી. જો કે મહારાષ્ટ્ર નવનિર્માણ સેના તથા ભાજપ દ્વારા આ મુદ્દે ફરિયાદ દાખલ કરાવવામાં આવી છે. પોલીસ હાલ આ મુદ્દે તપાસ કરી રહી છે. ભાજપનાં નેતા આશીષ શેલારે મુંબઇ પોલીસ કમિશ્નરને તન્મય ભટ્ટની વિરુદ્ધ કેસ દાખલ કરવાની માંગ કરી છે. બીજી તરફ એમએનએસએ કેસ દાખલ કરાવ્યા બાદ કહ્યું કે પોલીસે તુરંત જ તન્મયની ધરપકડ કરીને આ વીડિયો ડીલીટ કરાવવો જોઇએ. આ ઉપરાંત તેણે તન્મનયે મારવાની પણ ધમકી આપી છે.